proxectonos/corpus_dominio_legal_administrativo_tmp huggingface dataset:
EXTRACTO da Orde do 23 de novembro de 2018 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2019.
Consellería de Medio Ambiente, Territorio e Vivenda — III. Outras disposicións — 10/12/2018

BDNS (Identif.): 426276.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex).
Primeiro. Beneficiarias
Poderanse acoller a estas axudas as corporacións locais que teñan a competencia da recolla e tenza dos animais de compañía abandonados no ámbito territorial correspondente.
Segundo. Obxecto
Establecer as bases reguladoras dunha liña de axudas para actuacións encamiñadas á protección de animais domésticos de compañía abandonados en Galicia, relativas á atención e ao coidado dos animais domésticos de compañía que se atopen nos centros de recolla autorizados e/ou formen parten de colonias felinas reguladas no artigo 26 da Lei 4/2017, do 3 de outubro, así como proceder á convocatoria para o ano 2019.
Terceiro. Bases reguladoras e convocatoria
Orde do 22 de novembro de 2018 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2019.
Cuarto. Contía
O importe asignado é de cento vinte e cinco mil euros (125.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será desde o día seguinte ao de publicación desta orde no Diario Oficial de Galicia ata o 16 de setembro de 2019.
Sexto. Outros datos
As axudas a que se refire esta orde comprenden os gastos subvencionables recollidos no seu artigo 2 que sexan efectivamente realizados no período comprendido entre o 1 de setembro de 2018 e o 31 de agosto de 2019.
Santiago de Compostela, 23 de novembro de 2018
RESOLUCIÓN do 7 de decembro de 2018, da Secretaría Xeral da Igualdade, pola que se amplía o prazo de presentación da documentación xustificativa e da solicitude de pagamento, establecidos na Resolución do 15 de maio de 2018 pola que se establecen as bases reguladoras que rexerán as axudas á conciliación da vida familiar e laboral, por redución da xornada de traballo, como medida de fomento da conciliación e corresponsabilidade, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se convocan para o ano 2018 (SI440A).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/12/2018

Mediante a Resolución da Secretaría Xeral da Igualdade, do 15 de maio de 2018, establecéronse as bases reguladoras e convocáronse as axudas á conciliación da vida familiar e laboral como medida de fomento da corresponsabilidade para as persoas traballadoras que se acollan á redución da súa xornada de traballo (DOG núm. 103, do 31 de maio).
O artigo 14.2 da Resolución do 15 de maio de 2018 establece que o prazo para resolver e notificar será de catro meses, contados a partir do día seguinte ao da publicación de dita resolución no
Diario Oficial de Galicia
. Transcorrido o dito prazo sen que se dite resolución expresa, entenderase desestimada.
Pola súa vez, o artigo 17.1 da Resolución do 15 de maio de 2018 establece que para a xustificación das axudas concedidas, as persoas beneficiarias presentarán, con data límite do 30 de setembro de 2018 a documentación que se indica no número 2. Mediante a Resolución do 27 de setembro de 2018 (DOG núm. 186, do 28 de setembro) este prazo foi ampliado ata o 11 de decembro de 2018.
Tendo en conta o volume de solicitudes presentadas e o longo proceso de tramitación, e co fin de optimizar os procesos de xestión e dado que non se causa prexuízo a terceiros, procede modificar o artigo 17.1, ampliando o prazo ata unha data que permita a mellor xustificación por parte das persoas beneficiarias.
Por todo o exposto, no uso das atribucións que me foron conferidas,
Artigo único
Modifícase o punto 1 do artigo 17 (solicitude de pagamento e prazo) da Resolución do 15 de maio de 2018, modificado, pola súa vez, pola Resolución do 27 de setembro de 2018 pola que se establecen as bases reguladoras que rexerán as axudas á conciliación da vida familiar e laboral como medida de fomento da corresponsabilidade para as persoas traballadoras que se acollan á redución da súa xornada de traballo, que queda redactado como segue:
«A axuda concedida será aboada nun pagamento único polo importe que corresponda segundo as contías determinadas no artigo 6 desta resolución, unha vez presentada a documentación sinalada no número 2 deste artigo coa data límite para a súa presentación do 26 de decembro de 2018. O pagamento farase por transferencia na conta que as persoas solicitantes fagan constar no modelo de solicitude (anexo I)».
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de decembro de 2018
ORDE do 5 de decembro de 2018 pola que se modifica a Orde do 9 de outubro de 2018 pola que se establecen as bases reguladoras que rexerán a concesión de axudas para a promoción da autonomía persoal de persoas con discapacidade, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018.
Consellería de Política Social — III. Outras disposicións — 10/12/2018

No Diario Oficial de Galicia número 200, do 19 de outubro de 2018, publicouse a Orde do 9 de outubro de 2018 pola que se establecen as bases reguladoras que rexerán a concesión de axudas para a promoción da autonomía persoal de persoas con discapacidade, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018 (corrección de erros no DOG número 208, do 31 de outubro).
No artigo 17, parágrafo 2, establécese que: «2. A persoa beneficiaria deberá ter realizadas as actuacións que fosen obxecto da axuda ao fin do período subvencionable. En todo caso, a data límite para presentar a xustificación será o 10 de decembro de 2018».
A tardía data de publicación da convocatoria e o elevado número de solicitudes recibidas determina que a fase de instrución e a resolución dos expedientes finalizará máis alá das datas inicialmente previstas, polo que, co fin de garantir a maior eficacia posible no desenvolvemento das axudas subvencionadas, se considera recomendable modificar o prazo de xustificación inicialmente previsto.
En consecuencia, en uso das facultades que teño atribuídas pola Lei 1/1983, do 22 de febreiro, de normas reguladoras da Xunta e da súa Presidencia, e polo Decreto 176/2015, do 3 de decembro, polo que se establece a estrutura orgánica da Consellería de Política Social,
Artigo único. Modificación da Orde do 9 de outubro de 2018 pola que se establecen as bases reguladoras que rexerán a concesión de axudas para a promoción da autonomía persoal de persoas con discapacidade, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018
O parágrafo 2 do artigo 17 da Orde do 9 de outubro de 2018 pola que se establecen as bases reguladoras que rexerán a concesión de axudas para a promoción da autonomía persoal de persoas con discapacidade, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018, queda redactado como segue:
«2. A persoa beneficiaria deberá ter realizadas as actuacións que fosen obxecto da axuda ao fin do período subvencionable. En todo caso, a data límite para presentar a xustificación será o 21 de decembro de 2018».
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de decembro de 2018
RESOLUCIÓN do 23 de novembro de 2018 pola que se dá publicidade a unha encomenda de xestión á S.A. de Xestión do Plan Xacobeo.
Axencia Turismo de Galicia — III. Outras disposicións — 03/12/2018

– Actividade. Encargar á S.A. de Xestión do Plan Xacobeo a xestión do inmoble sito na rúa Barreira, núm. 12, no concello de Ourense, para destinalo a albergue de peregrinos, incluíndoo na Rede de albergues públicos da Comunidade Autónoma de Galicia.
– Natureza e alcance da xestión encomendada. Esta encomenda ten natureza intersubxectiva ao ter a S.A. de Xestión do Plan Xacobeo a consideración de medio propio e servizo técnico da Administración xeral da Comunidade Autónoma de Galicia e das entidades instrumentais do sector público autonómico que teñan a consideración de medios propios para os efectos previstos na Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e na lexislación de contratos do sector público, segundo os seus estatutos.
– Prazo de vixencia. A encomenda terá a mesma duración que a cesión do dereito de uso do citado inmoble polo concello de Ourense á Axencia Turismo de Galicia.
Santiago de Compostela, 23 de novembro de 2018
RESOLUCIÓN do 23 de novembro de 2018 pola que se adxudican as axudas para o fomento da contratación de profesionais de alta cualificación para a realización de actividades de I+D+i nas empresas e organismos de investigación en Galicia (Programa Talento Sénior), convocadas pola Resolución do 19 de setembro de 2018.
Axencia Galega de Innovación — III. Outras disposicións — 03/12/2018

Mediante a Resolución da Axencia Galega de Innovación do 19 de setembro de 2018 (DOG núm. 186, do 28 de setembro) convocáronse as subvencións para o fomento da contratación de profesionais de alta cualificación para a realización de actividades de I+D+i nas empresas e organismos de investigación en Galicia.
No seu artigo 19 regúlase a resolución e notificación destas axudas unha vez que a comisión de selección establecida no artigo 16 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme aos criterios establecidos no artigo 17.
Na súa virtude, e atendendo á proposta elaborada na sesión do 16 de novembro de 2018 pola comisión de selección establecida no artigo 16 das bases da Resolución do 19 de setembro de 2018, a Axencia Galega de Innovación
1. Conceder as axudas para o fomento da contratación de persoal de alta cualificación para a realización de actividades de I+D+i nas empresas e organismos de investigación en Galicia que figuran como anexo a esta resolución.
2. O importe total das axudas concedidas é 704.000 euros, con cargo ás aplicacións orzamentarias que se recollen no seguinte cadro:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 25 da resolución de convocatoria.
5. Para a xustificación da subvención deberá presentarse a documentación indicada no dito artigo 25 da resolución de convocatoria no prazo establecido no seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de novembro de 2018
RESOLUCIÓN do 22 de novembro de 2018, da Secretaría Xeral de Emprego, pola que se dá publicidade ás axudas concedidas ao abeiro da Orde do 19 de abril de 2018 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 03/12/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.40.322C 481.3, ao abeiro da Orde do 19 de abril de 2018 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, e se procede á súa convocatoria para o ano 2018.
Convocatoria: Orde do 19 de abril de 2018 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, e se procede á súa convocatoria para o ano 2018 (Diario Oficial de Galicia número 85, do 3 de maio).
Santiago de Compostela, 22 de novembro de 2018
TR 358A Programa de axudas ás entidades asociativas de persoas traballadoras autónomas.
RESOLUCIÓN do 21 de novembro de 2018, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión de carácter técnico á Axencia Galega de Infraestruturas relativa ao expediente de contratación para a adxudicación do contrato da obra do proxecto de execución da terminal de autobuses integrada na nova estación intermodal de Vigo.
Consellería de Infraestruturas e Mobilidade — III. Outras disposicións — 03/12/2018

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Mobilidade á Axencia Galega de Infraestruturas para a realización das actuacións de carácter técnico que se susciten no expediente de contratación relativo á obra do proxecto de execución da terminal de autobuses integrada na nova estación intermodal de Vigo, que ten as seguintes características:
– Obxecto: encomenda de xestión da Consellería de Infraestruturas e Mobilidade á AXI para a realización dos seguintes traballos:
• Na fase de aprobación do proxecto:
- Informe de supervisión do proxecto relativo á obra do proxecto de execución da terminal de autobuses integrada na nova estación intermodal de Vigo.
• Na fase de licitación do contrato de obras:
- Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
• Na fase de execución do contrato de obras:
- A dirección do contrato, como responsable del, correspondéndolle as facultades atribuídas polo artigo 62 da Lei 9/2017, do 8 de novembro.
- Sen prexuízo das funcións que lle correspondan ao director facultativo das obras, no suposto da existencia dun modificado sobre o contrato de obras a AXI, a través dos seus órganos técnicos, deberá emitir o correspondente informe técnico.
- A comprobación do replanteo do proxecto.
- En relación á tramitación das certificacións de obra e, de ser o caso, á liquidación do contrato, sen prexuízo das funcións que ao respecto correspondan ao director facultativo, esas deberán ser visadas  polo órgano que designe a AXI.
• Calquera outro informe de carácter técnico que en relación con este contrato de obras sexa solicitado polo órgano xestor.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Mobilidade e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: a vixencia da presente encomenda será de 36 meses desde a súa sinatura.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 21 de novembro de 2018
CORRECCIÓN DE ERROS. Resolución do 5 de novembro de 2018 pola que se acorda a inclusión no Catálogo do patrimonio cultural de Galicia da denominada Casa da Rega, sita no número 13 da avenida da Coruña, no termo municipal de Betanzos (A Coruña).
Consellería de Cultura e Turismo — III. Outras disposicións — 14/12/2018

Advertido un erro na publicación da Resolución do 5 de novembro de 2018 pola que se acorda a inclusión no Catálogo do patrimonio cultural de Galicia, da denominada casa da Rega, sita no número 13 da avenida da Coruña, no termo municipal de Betanzos (A Coruña), publicada no
Diario Oficial de Galicia
núm. 229, do 30 de novembro, cómpre facer a oportuna corrección no sentido que se indica a continuación:
– Na páxina 50704 substituír o plano da delimitación gráfica polo que a continuación se especifica:
2. Delimitación gráfica:
RESOLUCIÓN do 4 de decembro de 2018 pola que se dá publicidade ás axudas concedidas ao abeiro da Resolución do 13 de xullo de 2018 pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede á súa convocatoria para o ano 2018.
Axencia Turismo de Galicia — III. Outras disposicións — 14/12/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 6 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, proxecto 2015 00005, cun crédito orzamentario de 100.000 €, que figuran no anexo desta resolución, concedidas ao abeiro da Resolución do 13 de xullo de 2018, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede á súa convocatoria para o ano 2018.
Santiago de Compostela, 4 de decembro de 2018
RESOLUCIÓN do 27 de novembro de 2018 pola que se dá publicidade a unha encarga ao medio propio Empresa de Transformación Agraria, S.A. executada durante o exercicio 2017.
Consellería de Medio Ambiente, Territorio e Vivenda — III. Outras disposicións — 14/12/2018

Resolución do 28 de setembro de 2017, da Consellería de Medio Ambiente e Ordenación do Territorio, pola que se encarga ao medio propio Empresa de Transformación Agraria, S.A. a encomenda de xestión para actuacións para a eliminación de puntos críticos na accesibilidade das illas Cíes e Ons no Parque Nacional Marítimo-Terrestre das Illas Atlánticas de Galicia.
Actividade: mellora da accesibilidade nos camiños principais e secundarios e nas praias das illas Cíes e Ons.
Natureza e alcance da xestión encomendada: esta encomenda ten natureza intersubxectiva ao ter a Empresa de Transformación Agraria, S.A. a consideración de medio instrumental da Administración, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público de Galicia.
Prazo de vixencia: o prazo de execución foi de novente e dous (92) días desde o día seguinte ao da notificación da encomenda, que foi o 28 de setembro de 2017.
Financiamento: tramitouse con cargo aos orzamentos da Comunidade Autónoma de Galicia para o ano 2017 e o orzamento de execución ascende á cantidade de 79.911,80 €, con cargo á aplicación orzamentaria 07.03.541B.601.2 (código de proxecto 2016 00070), cofinanciada nun 80 % con fondos do programa operativo Feder Galicia 2014-2020, dentro do seu obxectivo específico 6.3.2. Protección, desenvolvemento e promoción das áreas naturais, en particular as de interese turístico.
Santiago de Compostela, 27 de novembro de 2018
DECRETO 148/2018, do 5 de decembro, polo que se nomea director do organismo autónomo Instituto de Estudos do Territorio a Guillermo Ramón Evia Pérez.
Consellería de Medio Ambiente, Territorio e Vivenda — II. Autoridades e persoal — 07/12/2018

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda, e logo de deliberación do Consello da Xunta de Galicia, na súa reunión do día vinte e nove de novembro de dous mil dezaoito,
Nomeo director do organismo autónomo Instituto de Estudos do Territorio a Guillermo Ramón Evia Pérez.
Santiago de Compostela, cinco de decembro de dous mil dezaoito
DECRETO 147/2018, do 29 de novembro, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 07/12/2018

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada por Unións Agrarias-UPA o 19 de novembro de 2018,
Artigo 1
Nomear membro titular do Consello Económico e Social de Galicia, en representación de Unións Agrarias-UPA, a Pedro González Boquete.
Artigo 2
Nomear membros suplentes do Consello Económico e Social de Galicia, en representación de Unións Agrarias-UPA, as seguintes persoas:
– Jacobo Feijóo Lamas
– Cristina Pedreira González.
Santiago de Compostela, vinte e nove de novembro de dous mil dezaoito
DECRETO 146/2018, do 29 de novembro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 07/12/2018

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada por Unións Agrarias-UPA o 19 de novembro de 2018,
Artigo 1
Que cese como membro titular do Consello Económico e Social de Galicia, en representación de Unións Agrarias-UPA, Jacobo Feijóo Lamas.
Artigo 2
Que cesen como membros suplentes do Consello Económico e Social de Galicia, en representación de Unións Agrarias-UPA, as seguintes persoas:
– Alba Torreira Puga.
– Javier Iglesias Fernández.
Santiago de Compostela, vinte e nove de novembro de dous mil dezaoito
ORDE do 22 de novembro de 2018 pola que se dispón o nomeamento de vogais do Consello Galego de Cooperación para o Desenvolvemento en representación das organizacións sindicais.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 12/12/2018

Segundo sinala o artigo 13 do Decreto 29/2017, do 9 de marzo, de cooperación para o desenvolvemento, de acordo co previsto polo artigo 22 da Lei 3/2003, do 19 de xuño, o Consello Galego de Cooperación para o Desenvolvemento (en diante, Congacode) é o órgano de consulta e participación da sociedade galega en materia de cooperación para o desenvolvemento e estará adscrito ao departamento competente nesa materia.
O punto primeiro do artigo 15 do Decreto 29/2017, do 9 de marzo, de cooperación para o desenvolvemento, regula a composición do Consello Galego de Cooperación para o Desenvolvemento (Congacode).
O punto terceiro do dito artigo 15 sinala que as persoas vogais do Congacode, excepto a persoa titular da Vicepresidencia e as persoas representantes das consellerías da Administración xeral da Xunta de Galicia, serán nomeadas e cesadas pola persoa titular da consellería competente en materia de cooperación para o desenvolvemento, por proposta das entidades con representación nel, mediante orde publicada no
Diario Oficial de Galicia
, e desempeñarán os seus cargos por un período de catro anos.
Polo tanto, vista a proposta de nomeamento formulada polas organizacións sindicais de maior representatividade en Galicia, segundo o disposto no número 3 do artigo 15 do Decreto 29/2017, do 9 de marzo, de cooperación para o desenvolvemento,
O nomeamento como vogais do Consello Galego de Cooperación para o Desenvolvemento, en representación das organizacións sindicais de maior representatividade en Galicia, de Xosé Lois Rivera Jácome, como membro titular, e de Renato Núñez da Silva como membro suplente.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
RESOLUCIÓN do 27 de novembro de 2018, da Dirección Xeral de Enerxía e Minas, pola que se modifica o anexo da Resolución do 5 de xullo de 2018 pola que se dá publicidade dos beneficiarios das axudas concedidas ao abeiro da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (código do procedemento IN541A).
Consellería de Economía, Emprego e Industria — III. Outras disposicións — 12/12/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 27 do anexo I da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (código do procedemento IN541A), procédese por medio desta resolución á publicación do extracto das axudas outorgadas pola Consellería de Economía, Emprego e Industria ao abeiro da dita orde.
A estimación do recurso potestativo de reposición RRS-CEI-10/2018 supuxo unha modificación dos beneficiarios desta convocatoria de axudas.
Publícanse por medio desta resolución os beneficiarios definitivos das axudas outorgadas pola Consellería de Economía, Emprego e Industria ao abeiro da Orde do 27 de decembro de 2017. No anexo a esta resolución recóllense os beneficiarios e o importe das axudas. A listaxe inclúe os beneficiarios que renunciaron á subvención.
Santiago de Compostela, 27 de novembro de 2018
RESOLUCIÓN do 12 de novembro de 2018 pola que se inscribe a Asociación Treboada de Ideas no Rexistro de Entidades de Promoción do Camiño de Santiago.
Consellería de Cultura e Turismo — III. Outras disposicións — 12/12/2018

Feitos.
A Asociación Treboada de Ideas presenta unha solicitude de inscrición no Rexistro de Entidades de Promoción do Camiño de Santiago o día 18 de setembro de 2018.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febrero), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 106/2018, do 4 de outubro, polo que se establece a estrutura orgánica das consellerías da Xunta de Galicia.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 7 de novembro de 2018 sobre a solicitude en que se constata que a Asociación Treboada de Ideas persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por iso,
Resolvo que a Asociación Treboada de Ideas quede inscrita no Rexistro de Entidades de Promoción do Camiño de Santiago co número 217.
Santiago de Compostela, 12 de novembro de 2018
RESOLUCIÓN do 29 de novembro de 2018 pola que se dá publicidade ás bolsas concedidas ao abeiro da Resolución do 28 de xuño de 2018 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalería de Galicia e se procedeu á súa convocatoria para o curso 2018/19.
Axencia Turismo de Galicia — III. Outras disposicións — 12/12/2018

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 17.2 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das bolsas de matrícula (bolsas de nova adxudicación) e de renovación para a realización de estudos no Centro Superior de Hostalaría de Galicia para o curso 2018/19 (procedemento TU200A) que figuran no anexo I e anexo II desta resolución.
Santiago de Compostela, 29 de novembro de 2018
Bolsas matrícula: diploma superior en Xestión Hoteleira.
Bolsas matrícula: diploma de Gastronomía e Xestión en Cociña.
CORRECCIÓN DE ERROS. Resolución do 7 de decembro de 2018, da Secretaría Xeral da Igualdade, pola que se amplía o prazo de presentación da documentación xustificativa e da solicitude de pagamento, establecidos na Resolución do 15 de maio de 2018 pola que se establecen as bases reguladoras que rexerán as axudas á conciliación da vida familiar e laboral, por redución da xornada de traballo, como medida de fomento da conciliación e corresponsabilidade, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se convocan para o ano 2018 (SI440A).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/12/2018

Advertidos erros na citada orde, publicada no
Diario Oficial de Galicia
número 234, do luns 10 de decembro de 2018, cómpre facer a seguinte corrección:
Na disposición derradeira (páxina 51525) onde di: «Esta resolución entrará en vigor o día seguinte ao da súa publicación no
Diario Oficial de Galicia
», debe dicir: «Esta resolución entrará en vigor o día da súa publicación no
Diario Oficial de Galicia
».
RESOLUCIÓN do 30 de novembro de 2018, da Secretaría Xeral de Emprego, pola que se procede á publicación da reasignación dos créditos orzamentarios recollidos na Orde do 20 de xullo de 2018 pola que se establecen as bases reguladoras do Programa de emprego con apoio, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 17/12/2018

A Consellería de Economía, Emprego e Industria publicou a Orde do 20 de xullo de 2018 pola que se establecen as bases reguladoras e se convocan para o ano 2018 axudas para fomentar o emprego das persoas con discapacidade ou en situación ou risco de exclusión social no mercado ordinario de traballo, mediante os programas de emprego con apoio e de incentivos á contratación a tempo parcial e á formación, no Diario Oficial de Galicia número 153, do 10 de agosto de 2018.
No artigo 2.2 da devandita orde disponse a distribución inicial dos créditos que financian a orde por programas, con cargo ás aplicacións orzamentarias da Secretaría Xeral de Emprego,
No artigo 2.3 establecese que, de producírense remanentes nunha aplicación orzamentaria dun programa, procederase a reasignar as contías sobrantes na outra aplicación do mesmo programa. As reasignacións levaranse a cabo logo das modificacións orzamentarias pertinentes.
Unha vez finalizado o prazo de presentación de solicitudes ao abeiro desta orde e instruídos os expedientes do Programa de emprego con apoio, xorde unha necesidade de crédito para atender as solicitudes das entidades sen animo de lucro na aplicación orzamentaria 09.40.322C 481.9, mentres que existen remanentes na aplicación 09.40.322C.470.9, polo que cómpre realizar unha reasignación de crédito por importe de 150.000,00 €.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o exposto e co fin de atender todas as solicitudes presentadas,
Primeiro. Modificar o crédito destinado ás axudas convocadas pola Orde do 20 de xullo de 2018 pola que se establecen as bases reguladoras e se convocan para o ano 2018 axudas para fomentar o emprego das persoas con discapacidade ou en situación ou risco de exclusión social no mercado ordinario de traballo, mediante os programas de emprego con apoio e de incentivos á contratación a tempo parcial e á formación, redistribuíndo o crédito asignado en cada aplicación do Programa de emprego con apoio e sen variar o orzamento inicial.
Segundo. Esta modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 30 de novembro de 2018
ORDE do 28 de novembro de 2018 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 11/12/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Confederación de Empresarios da Coruña,
A renovación de Antonio Fontenla Ramil como vogal representante das organizacións empresarias no Consello de Administración da Autoridade Portuaria da Coruña.
Santiago de Compostela, 28 de novembro de 2018
DECRETO 153/2018, do 5 de decembro, polo que se nomea directora xeral de Xuventude, Participación e Voluntariado a Cristina Pichel Toimil.
Consellería de Política Social — II. Autoridades e persoal — 11/12/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día cinco de decembro de dous mil dezaoito,
Nomeo directora xeral de Xuventude, Participación e Voluntariado a Cristina Pichel Toimil.
Santiago de Compostela, cinco de decembro de dous mil dezaoito
DECRETO 154/2018, do 5 de decembro, polo que se nomea director xeral de Planificación e Ordenación Forestal a José Luis Chan Rodríguez.
Consellería do Medio Rural — II. Autoridades e persoal — 11/12/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día cinco de decembro de dous mil dezaoito,
Nomeo director xeral de Planificación e Ordenación Forestal a José Luis Chan Rodríguez.
Santiago de Compostela, cinco de decembro de dous mil dezaoito
DECRETO 151/2018, do 5 de decembro, polo que se dispón que cese Cecilia Vázquez Suárez como directora xeral de Xuventude, Participación e Voluntariado.
Consellería de Política Social — II. Autoridades e persoal — 11/12/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día cinco de decembro de dous mil dezaoito,
Que cese, por petición propia, Cecilia Vázquez Suárez, como directora xeral de Xuventude, Participación e Voluntariado, agradecéndolle os servizos prestados.
Santiago de Compostela, cinco de decembro de dous mil dezaoito
DECRETO 152/2018, do 5 de decembro, polo que se nomea director xeral de Emerxencias e Interior a Santiago Villanueva Álvarez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 11/12/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día cinco de decembro de dous mil dezaoito,
Nomeo director xeral de Emerxencias e Interior a Santiago Villanueva Álvarez.
Santiago de Compostela, cinco de decembro de dous mil dezaoito
DECRETO 150/2018, do 5 de decembro, polo que se dispón que cese Luis Menor Pérez como director xeral de Emerxencias e Interior.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 11/12/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día cinco de decembro de dous mil dezaoito,
Que cese, por petición propia, Luis Menor Pérez, como director xeral de Emerxencias e Interior, agradecéndolle os servizos prestados.
Santiago de Compostela, cinco de decembro de dous mil dezaoito
RESOLUCIÓN do 4 de decembro de 2018 pola que se dá publicidade do esgotamento de crédito da Resolución do 27 de setembro de 2018 pola que se establecen as bases reguladoras das axudas para a adquisición de vivenda do Plan estatal de vivenda 2018-2021, e se procede á súa convocatoria para o ano 2018.
Instituto Galego da Vivenda e Solo — III. Outras disposicións — 11/12/2018

Feitos:
Primeiro. A Resolución da presidenta do Instituto Galego da Vivenda e Solo do 27 de setembro de 2018, publicada no
Diario Oficial de Galicia
número 197, do 16 de outubro, estableceu as bases reguladoras das axudas para a adquisición de vivenda do Plan estatal de vivenda 2018-2021 e convocounas para o ano 2018.
Segundo. O ordinal décimo sexto, número 2, da Resolución do 27 de setembro de 2018 establece que para os efectos de adoptar as correspondentes resolucións de concesión das axudas se terá en conta a orde cronolóxica de entrada das solicitudes no rexistro do Instituto Galego da Vivenda e Solo e que para tal fin se considerará data de presentación aquela en que a solicitude estea validamente cuberta e acompañada da totalidade dos documentos exixidos nas bases reguladoras e na correspondente convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2018 tiña a data de entrada no Rexistro do Instituto Galego da Vivenda e Solo do 24 de outubro de 2018 ás 10.46 horas.
Consideracións xurídicas:
Primeira. O ordinal décimo sexto, número 1, da Resolución do 27 de setembro de 2018 establece que serán denegadas aquelas solicitudes que non dispoñan de cobertura orzamentaria no momento da súa resolución.
Segunda. Os artigos 31.4 da Lei 9/2007, do 13 de xuño, de subvencións de Galicia, e 32 do seu regulamento, aprobado polo Decreto 11/2009, do 8 de xaneiro, establecen que cando o procedemento administrativo establecido non supoña o esgotamento do crédito nun único acto de concesión, senón que a súa disposición se realice en actos sucesivos, o órgano xestor deberá publicar no DOG e na súa páxina web, o esgotamento da partida orzamentaria asignada.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento, con data do 24 de outubro de 2018 ás 10.46 horas, do crédito autorizado para a anualidade 2018 destinado a sufragar as subvencións para a adquisición de vivenda do Plan estatal de vivenda 2018-2021.
Santiago de Compostela, 4 de decembro de 2018
ORDE do 29 de novembro de 2018 pola que se conceden os premios de educación secundaria obrigatoria ao esforzo e á superación persoal correspondentes ao curso 2017/18, convocados mediante a Orde do 13 de xullo de 2018.
Consellería de Educación, Universidade e Formación Profesional — III. Outras disposicións — 11/12/2018

Mediante a Orde do 13 de xullo de 2018 convócanse os premios de educación secundaria obrigatoria ao esforzo e á superación persoal, correspondentes ao curso 2017/18 (DOG do 27 de xullo). No artigo 14, a citada orde establece que a persoa titular da Dirección Xeral de Educación, Formación Profesional e Innovación Educativa elevará a proposta feita pola comisión de selección á persoa titular da Consellería de Cultura, Educación e Ordenación Universitaria, que emitirá a correspondente orde de adxudicación para a súa publicación no
Diario Oficial de Galicia
, que recollerá a relación de códigos alfanuméricos dos premiados.
Vista a proposta feita pola comisión de selección, por proposta do director xeral de Educación, Formación Profesional e Innovación Educativa, de acordo co establecido no artigo 14.2 da orde de convocatoria,
Primeiro. Adxudicar os premios de educación secundaria obrigatoria ao esforzo e á superación persoal, correspondentes ao curso 2017/18, aos alumnos e alumnas que figuran na seguinte relación:
Segundo. Cada alumno ou alumna premiados recibirá 750 € que se farán efectivos con cargo á partida orzamentaria 10.50.423A.480.1 dos orzamentos do ano 2018.
Terceiro. Esta orde poderá ser impugnada mediante recurso potestativo de reposición, ante a conselleira de Educación, Universidade e Formación Profesional, no prazo dun mes a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de novembro de 2018
ORDE do 28 de novembro de 2018 pola que se modifica a autorización, por cambio de titularidade, dos centros privados San José de Cluny, de Santiago de Compostela (A Coruña), e San José de Cluny, de Vigo (Pontevedra).
Consellería de Educación, Universidade e Formación Profesional — III. Outras disposicións — 11/12/2018

A representante legal dos centros privados (CPR) San José de Cluny, de Santiago de Compostela e de Vigo, solicita o cambio de titularidade a favor da Fundación Educativa San José de Cluny.
Mediante escritura pública notarial do 30 de outubro de 2018, a Congregación Hermanas de San José de Cluny, a través da súa representante, cede a titularidade dos CPR San José de Cluny, de Santiago de Compostela e de Vigo, a favor da Fundación Educativa San José de Cluny.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Autorizar o cambio de titularidade do CPR San José de Cluny, de Santiago de Compostela, código 15015627, e do CPR San José de Cluny, de Vigo, código 36011351, a favor da Fundación Educativa San José de Cluny, con efectos do 1 de xaneiro de 2019.
O cambio de titularidade non afectará o réxime de funcionamento do centro.
Artigo 2.
Inscrición no rexistro
Esta orde dará lugar á correspondente inscrición no Rexistro de Centros da Consellería de Educación, Universidade e Formación Profesional.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de novembro de 2018